text: Dist Pinchonnès: "Sire, c'est tors
   PageV02P156
   Qu'il ait non d'amours Meschéans , 
   K'ainc d'amours ne fu miex chéans 
   Nus hom, qu'il l'en est or cheü, 
   Conment qu'il en fust mescheü. 
   À grant merveille vous venroit 
   Se saviiez qui cil estoit. 
   Je croi que moult grant joie auriez 
   Se le voir de lui saviiés. 
   Li chevaliers dont vous parlez 
   C'est Cléomadès ; ce créez, 
   Car c'est certaine chose et voire, 
   Par ses fais le povez vous croire 
   Et savoir tout certainement. 
   Sa prouece et son hardement 
   Devez bien metre en retenance ; 
   Car valu vous a la vaillance 
   Dont en lui moult grant plenté a,
   Et croi k'encore vous vaurra 
   Ce k'à vous a amour si grande. 
   Par moi Cléomadès vous mande 
   Salus, et que vers lui venez 
   Au plus tost que onques povez, 
   Et se li amenez Sartant, 
   Ce vous prie, se l'amez tant. 
   Or vous dirai que il faisoit 
   En ce pays. Il requeroit 
   Clarmondine, qu'il enporta 
   Ainsi que vous savez pieça. 
   Sachiez que vraiement vous di 
   Que le darrainjour que je vi 
   Cléomadès et Clarmondine,
   Ert li uns de l'autre en saisine. 
   Cléomadès, conme la soie,
   L'enportoit." Lors ot si grant joie 
   PageV02P157
   Durbans, que il ne pot mot dire. 
   De joie conmença à rire. 
  